Diari Oficial de la Generalitat Valenciana


Sumari del DOGV 5045, del 08-07-2005 (2005/7957)

ORDE de 5 de juliol del 2005, de la Conselleria de Benestar Social, per la qual es modifica l'Orde de 24 de maig del 2005, de la Conselleria de Benestar Social, per la qual es convoquen beques per a la realització de pràctiques de perfeccionament formatiu en les distintes unitats d'esta Conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5045

Data del DOGV
:   08-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7957


Data del document
:   05-07-2005

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública
    * professió jurídica
    * assignació per estudis
    * ciència econòmica
    * metge
    * treballador social
    * suport econòmic

ORDE de 5 de juliol del 2005, de la Conselleria de Benestar Social, per la qual es modifica l'Orde de 24 de maig del 2005, de la Conselleria de Benestar Social, per la qual es convoquen beques per a la realització de pràctiques de perfeccionament formatiu en les distintes unitats d'esta Conselleria. [2005/7957]
  
En el Diari Oficial de la Generalitat Valenciana núm. 5.018, de data 1 de juny del 2005 es va publicar l'Orde de 24 de maig del 2005 de la Conselleria de Benestar Social per la qual es convoquen beques per a la realització de pràctiques de perfeccionament formatiu en les distintes unitats d'esta Conselleria.
  
La base sèptima de l'annex I de la mencionada Orde regula la Comissió Avaluadora per a l'examen de les sol·licituds de beques. Atenent l'elevat nombre de sol·licituds rebudes i per tal de complir els terminis establits per a la Resolució d'eixa Orde, es requerix la modificació de la base sèptima.
  
En virtut de les facultats que em conferix el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article únic
  
Es modifica la base sèptima de l'annex I de l'Orde de 24 de maig del 2005 de la Conselleria de Benestar Social per la qual es convoquen beques per a la realització de pràctiques de perfeccionament formatiu en les distintes unitats d'esta Conselleria, que queda redactada en els termes següents:
  
?Sèptima. Selecció dels concursants
  
Per a l'examen de les sol·licituds de beques, es constituirà una Comissió Avaluadora que estarà formada per les següents persones de la Conselleria de Benestar Social:, el cap de l'Àrea de Planificació, que exercirà el càrrec de presidenta, el cap de l'Àrea de Coordinació, el cap de l'Àrea de la Dona, el cap del Servici de Qualitat, el cap del Servici de Gestió Administrativa, el cap de Secció de Personal, un tècnic del Gabinet Tècnic, un tècnic de l'Àrea de inspección i un tècnic de l'Àrea de Planificació que actuarà com a secretari.
  
Els membres de la Comissió Avaluadora podran ser assessorats, en tot cas, pel personal tècnic o professional que es considere necessari, que podrà assistir amb veu però sense vot.
  
A efectes organitzatius i amb l'objecte d'agilitzar el procés de selecció, els membres de la Comissió podran delegar la seua presència en les reunions que es realitzen i la Comissió Avaluadora podrà dividir-se en subcomissions, amb un quòrum mínim de tres membres, que avaluaran la documentació aportada i el règim de funcionament de la qual serà el mateix que regisca el de la Comissió. Estes actuacions s'incorporaran per la Comissió en una Acta definitiva.
  
La dita Comissió adaptarà el seu funcionament al que establix la present convocatòria i, de manera subsidiària, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.-
  
DisposiciÓ final
  
La present Orde entrarà en vigor l'endemà de la seua publicació en el Diari Oficial de la Generalitat Valenciana.
  
Contra la present Orde podrà interposar-se recurs potestatiu de reposició davant de la consellera de Benestar Social, en el termini d'un mes des de la seua publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; o directament recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, dins del termini de dos mesos a comptar de l'endemà a la seua publicació, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.